## Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih svinja i njihovih proizvoda iz određenih država članica Europske unije radi sprječavanja unošenja klasične svinjske kuge

### NN 2/2009 (3.1.2009.), Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih svinja i njihovih proizvoda iz određenih država članica Europske unije radi sprječavanja unošenja klasične svinjske kuge

MINISTARSTVO POLJOPRIVREDE, RIBARSTVA I RURALNOG RAZVOJA

47

Na temelju članka 17. stavka 3. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

NAREDBU

O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE DOMAĆIH I DIVLJIH SVINJA I NJIHOVIH PROIZVODA IZ ODREĐENIH DRŽAVA ČLANICA EUROPSKE UNIJE RADI SPRJEČAVANJA UNOŠENJA KLASIČNE SVINJSKE KUGE

I.

1) Radi sprječavanja unošenja u Republiku Hrvatsku klasične svinjske kuge zabranjuje se uvoz u Republiku Hrvatsku i provoz preko područja Republike Hrvatske sljedećih pošiljaka:

a) živih domaćih i divljih svinja;

b) sjemena domaćih i divljih svinja;

c) embrija/jajnih stanica domaćih i divljih svinja;

podrijetlom iz sljedećih država članica Europske unije ili područja tih država:

Njemačka:

A. Njemačka savezna pokrajna Rhineland-Palatinate:

(a) U okrugu Ahrweiler: općine Adenau i Altenahr;

(b) U okrugu Vulkaneifel: općine Obere Kyll i Hillesheim, u općini Daun lokaliteti Betteldorf, Dockweiler, Dreis-Brück, Hinterweiler i Kirchweiler, u općini Kelberg lokaliteti Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath i Welcherath, u općini Gerolstein lokaliteti Berlingen, Duppach, Hohenfels-Essingen, Kalenborn-Scheuern, Neroth, Pelm i Rockeskyll i grad Gerolstein;

(c) U okrugu Eifelkreis Bitburg-Prüm: u općini Prüm lokaliteti Büdesheim, Kleinlangenfeld, Neuendorf, Olzheim, Roth bei Prüm, Schwirzheim i Weinsheim;

B. Njemačka savezna pokrajna Sjeverna Rhine-Westfalia

(a) u okrugu Euskirchen: gradovi Bad Münstereifel, Mechernich, Schleiden, u gradu Euskirchen lokaliteti Billig, Euenheim, Euskirchen (centar), Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen i općine Blankenheim, Dahlem, Hellenthal, Kall i Nettersheim;

(b) u okrugu Rhein-Sieg: u gradu Meckenheim lokaliteti Ersdorf i Altendorf, u gradu Rheinbach lokaliteti Oberdrees, Niederdrees, Wormersdorf, Todenfeld, Hilberath, Merzbach, Irlenbusch, Queckenberg, Kleinschlehbach, Großschlehbach, Loch, Berscheidt, Eichen i Kurtenberg, u općini Swisttal lokaliteti Miel i Odendorf;

Francuska:

Područje departmana Bas-Rhin i Moselle smješten zapadno od Rhine i kanala Rhine Marne, sjeverno od autoceste A 4, istočno od rijeke Sarre i južno od granice s Njemačkom i općine Holtzheim, Lingolsheim i Eckbolsheim;

Mađarska:

Područje županije Nógrád i područje županije Pest smještene sjeverno i istočno od Danube, južno od granice sa Slovačkom, zapadno od granice sa županijom Nógrád i sjeverno od autoceste E 71, područje županije Heves smješteno istočno od granice sa županijom Nógrád, južno i zapadno od granice sa županijom Borsod-Abaúj-Zemplén i sjeverno od autoceste E71, i područje županije Borsod-Abaúj-Zemplén smješteno južno od granice sa Slovačkom, istočno od granice sa županijom Heves, svjerno i zapadno od autoceste E71, južno od glavne ceste broj 37 (dio između autoceste E71 i glavne ceste broj 26) i zapadno od glavne ceste broj 26.

Slovačka:

Područje administracije za veterinarstvo i hranu ((DVFA) Žiar nad Hronom (obuhvaća regije Žiar nad Hronom, Žarnovica i Banská Štiavnica), Zvolen (obuhvaće regije Zvolen, Krupina i Detva), Lučenec (obuhvaća regije Lučenec i Poltár), Vel'ký Krtíš (obuhvaća regiju Vel'ký Krtíš), Komárno (obuhvaća regiju Komárno), Nové Zámky (obuhvaće regiju Nové Zámky), Levice (obuhvaće regiju Levice), Rimavská Sobota (obuhvaća regiju Rimavská Sobota).

Bugarska:

cijelo područje.

Rumunjska:

cijelo područje.

2) Pošiljke domaćih i divljih svinja koje potječu iz drugih područja ili drugih država, a provoze se prije ulaska na teritorij Republike Hrvatske preko teritorija navedenih pokrajina moraju se provoziti isključivo glavnim cestovnim ili željezničkim prometnicama i mora biti onemogućeno da svinje koje se provoze dođu u direktan ili indirektan kontakt s drugim svinjama tijekom transporta.

II.

Zabranjuje se osim pošiljaka navedenih u točki I. stavak 1. uvoz u Republiku Hrvatsku i provoz preko područja Republike Hrvatske i sljedećih pošiljaka podrijetlom iz Bugarske i Rumunjske:

a) mesa domaćih i divljih svinja;

b) proizvoda od mesa domaćih i divljih svinja koji nisu obrađeni na način kojim bi sa sigurnošću bio uništen virus klasične svinjske kuge;

c) pripravaka od mesa svinja.

III.

Ova Naredba stupa na snagu danom objave u »Narodnim novinama«.

IV.

Danom stupanja na snagu ove Naredbe prestaje važiti Naredba o zabrani uvoza u Republiku Hrvatsku i provoza preko područja Republike Hrvatske domaćih i divljih svinja radi sprječavanja unošenja klasične svinjske kuge (»Narodne novine« br. 104/08.).

Klasa: 322-01/08-01/83

Urbroj: 525-11-08-01

Zagreb, 22. prosinca 2008.

Ministar
mr. sc. Božidar Pankretić, v. r.

Naredba, NN 2/2009-47